Source: https://www.zakonypreludi.sk/zz/1961-58
Timestamp: 2019-07-19 12:26:54+00:00
Document Index: 6599654

Matched Legal Cases: ['§ 2', '§ 5', '§ 6', '§ 1', '§ 3', '§ 2', '§ 3', '§ 3']

58/1961 Zb. Vyhláška Ministerstva chemického priemyslu o hospodárnom a účelnom budovaní uskladňovacieho zariaden... | Aktuálne znenie
Vyhláška č. 58/1961 Zb.Vyhláška Ministerstva chemického priemyslu o hospodárnom a účelnom budovaní uskladňovacieho zariadenia a verejných čerpacích staníc pre pohonné hmoty.
Platnosť od 26.06.1961
Účinnosť od 01.07.1961
Budovanie uskladňovacieho zariadenia (§ 2 - § 5)
Verejné čerpacie stanice (§ 6)
Aktuálne znenie 01.07.1961
z 22. júna 1961
o hospodárnom a účelnom budovaní uskladňovacieho zariadenia a verejných čerpacích staníc pre pohonné hmoty
Ministerstvo chemického priemyslu v dohode so zúčastnenými ministerstvami (ústrednými úradmi a orgánmi) ustanovuje podľa § 1 a § 3 dekrétu č. 109/1945 Zb. o riadení výroby:
(1) Benzina, národný podnik*) je výhradnou distribučnou organizáciou pre odbyt pohonných hmôt. Za tým účelom je oprávnený budovať a spravovať potrebné uskladňovacie zariadenia a verejné čerpacie stanice.
(2) Iné socialistické organizácie môžu budovať uskladňovacie zariadenia na pohonné hmoty (automobilové benzíny a motorovú naftu) len po vyjadrení národného podniku Benzina a za podmienok tejto vyhlášky.
(3) Verejné čerpacie stanice na pohonné hmoty môžu iné socialistické organizácie budovať len so súhlasom národného podniku Benzina.
Budovanie uskladňovacieho zariadenia
(1) Organizácie, ktoré budú zriaďovať uskladňovacie zariadenia pre automobilové benzíny a motorovú naftu, sú povinné vyžiadať si vyjadrenie národného podniku Benzina k návrhu investičnej úlohy. Bez tohto vyjadrenia národného podniku Benzina nemôže sa investičná úloha schváliť.
(2) Povinnosť vyžiadať si vyjadrenie národného podniku Benzina sa nevzťahuje na organizácie podriadené Ministerstvu národnej obrany a Ministerstvu vnútra.
Predpokladom pre kladné vyjadrenie národného podniku Benzina je, že budované uskladňovacie zariadenie bude zodpovedať týmto podmienkam:
a) uskladňovacia kapacita pri jednotlivom druhu pohonnej hmoty bude najmenej 10 000 litrov;
b) uskladňovacie zariadenie sa umiestni vnútri ohradeného priestoru,
c) príchodová komunikácia bude riešená tak, aby k uskladňovaciemu zariadeniu mohlo ľahko prichádzať tankové vozidlo s prívesom, pokiaľ uskladňovacie zariadenie nie je plnené výhradne z koľajových cisterien,
d) plniace potrubie bude mať menovitú svetlosť Js 80 a odvzdušňovacie potrubie Js 70 podľa ČSN.**)
Žiadosť v zmysle § 2 a § 3 tejto vyhlášky musí obsahovať tieto údaje:
a) miesto, kde sa má uskladňovacie (výdajové) zariadenie vybudovať,
b) plánovanú ročnú spotrebu pohonných hmôt podľa druhov,
c) veľkosť nádrží a rozmery všetkého potrubia,
d) údaje podľa § 3 písm. a) - d).
Národný podnik Benzina je povinný vyjadriť sa do 30 dní po tom, čo dostane žiadosť; v prípade záporného vyjadrenia navrhne žiadateľovi spôsob zásobovania pohonnými hmotami.
Socialistické organizácie môžu budovať verejné čerpacie stanice pre pohonné hmoty len so súhlasom národného podniku Benzina. Prevádzka takýchto čerpacích staníc je však vyhradená iba národnému podniku Benzina.
Zrušuje sa vyhláška ministra chemického priemyslu č. 142/1955 Ú. l. (Ú. v.) o hospodárnom a účelnom budovaní uskladňovacieho zariadenia pre pohonné hmoty.
*) Benzina, národný podnik, Praha 1, Spálená ul. 5.
**) ČSN 13 6708 Skrutkové spojenie cisterien a nádrží pre kvapalné palivá.